[{"text_idx": "#000004", "text": "BEHATOKIAren seigarren monografikoa aurkezten dugu Foro Sozial Iraunkorrak bere lan-zikloaren amaieraren bezperetan. Laster emango dizuegu martxoaren erdialdean egingo den VI. Foro Sozial azken horren berri."}, {"text_idx": "#000008", "text": "Has gaitezen alde ilun honetatik. Teresa eta Aitzolek emandako datuak oso grafikoak dira. Baina datu orokorrekin alderatuz gero, are nabarmenagoa da Auzitegi Nazionalaren jarrera hori."}, {"text_idx": "#000012", "text": "Auzitegi Nazionalean, kartzeletako funtzionarioen lanari osoko zuzenketa egiten ari dira; izan ere, funtzionario horiek ebaluatzen dute egunero preso bakoitzak bere birgizarteratze-ibilbidean izan duen bilakaera. Are gehiago, osoko zuzenketa ere Eusko Jaurlaritzaren beraren eta bere organo eskudunaren aurka doa: organo horrek kartzeletan hartzen diren erabakiak berresten ditu, txosten zorrotz eta arrazoituen bidez."}, {"text_idx": "#000014", "text": "Bakea eraikitzeko prozesuan urrats sendoak ematen joan garen heinean indarra galduz joan da lobby hori. Baina orain, Auzitegi Nazionalean gotortuta dago eta bizikidetza demokratikoaren bidean hain garrantzitsuak diren birgizarteratze-prozesuak baldintzatzen ditu, aste honetan bertan ikusi dugun bezala, hirugarren graduan zeuden presoak (urte asko dispertsatuta, lehen graduan eta bakartuta egon ondoren) kartzelara itzularaziz."}, {"text_idx": "#000016", "text": "Presoen auzian, fase bat ixtear dago. Oraindik ere Euskal Herriko inguruko kartzeletan dauden 7 pertsonak hurbiltzerakoan, eta preso guztiak Zaballa, Basauri, Martutene eta Irun\u0303eko kartzeletan beren zigorrak betetzen daudenean, Foro Sozial Iraunkorrak uste du gai honetan konponbiderako markoa dagoeneko definituta dagoela: salbuespenezko politika guztiak desaktibatzea; biktimen minarekiko errespetua; gradu-bilakaeren eta baldintzapeko askatasunen aplikazio arrunta; birgizarteratze prozesuetan preso proaktiboak."}, {"text_idx": "#000020", "text": "Ez dugu prentsaurreko hau amaitu nahi Foro Sozial Iraunkorraren izenean Teresa Toda eta Aitzol Aslaren lana eskertu gabe, baita beren atzean, Behatokiak lantzen ibili diren taldea osatzen duten abokatu guztiak ere."}, {"text_idx": "#000029", "text": "Behatokia 2020an jaio zen helburu batekin: motibazio politikoko delituengatik preso dauden pertsonen inguruan zein espetxe politika eta egoerari buruz informazio zehatza, kontrastatuta eta fidagarria ematea. Gainera, Behatokia Estatuari begira ere zuzendua egon da, eremu horretan, bereziki, gai honi buruzko desinformazio asko baitago, nahita edo ezjakintasunagatik emandakoa. Hedabideetara, instituzioetara (Estatu espainoleko Espetxe Agintaritza, Fiskaltza Orokorra, eta Audientzia Nazionala barne), legelarien mundura, Zuzenbideko Fakultateetara, politikarietara eta espetxe guztietara zabaldu dugu, bai kartzeletako zuzendaritzei, bai euskal presoei helaraziz. 2020 eta 2023 bitartean, lau zenbaki orokor eta sei monografiko argitaratu ditugu. Hamar guztira."}, {"text_idx": "#000031", "text": "Behatokia sareen bidez zabaltzearekin batera, aurrez aurreko aurkezpenak eta beste ekimenak egin ditugu: 2020ko irailean, Behatokia Madrilen aurkeztu zen, Foro de Abogadas y Abogados de Izquierdas eta Sindicato de Letrados de la Administracio\u0301n de Justiciak antolatutako jardunaldi batean; 2020ko udazkenean Andaluzian egon ginen, Cordobako espetxean mantentzen zen isolamendu egoerari buruz egin genuen gure 3. Monografikoa aurkeztuz. Espetxe horretako zuzendaritzarekin elkartu zen Behatokia baita Andaluziako Parlamentuko hainbat talde politikoekin ere."}, {"text_idx": "#000032", "text": "2021an, 4. Monografikoaren harira, Audientzia Nazionalean 3. gradurako progresio zein baimen arruntekin azaltzen ari ziren arazoak aztertzeko mahai ingurua egin genuen Donostian, Emilio Olabarria CGPJeko bokala eta legelariaren, Garbin\u0303e Biurrunen, Puerto Solar jurista penitentziarioaren eta Txema Matanzas abokatuaren parte hartzearekin."}, {"text_idx": "#000033", "text": "Bitartean, askotarikoak izan dira instituzio ezberdinen ordezkariekin izan ditugun bilerak: Gasteiz zein Irun\u0303eko Parlamentuko lehendakariekin, EAEko eta Nafarroako Arartekoekin, Giza Eskubideko Batzordeekin... zein arlo horretan lan egiten duten hainbat elkarte sozialak. Guztiei, berriz ere, gure esker onak."}, {"text_idx": "#000034", "text": "Begirada atzera botata, gure lehenengo zenbakitik hona gauzak nola aldatu diren jabetzen gara. Izan ere, gaia konponbidean sartu da: motibazio politikoko delituengatik preso dauden pertsona gehien-gehienak EAEko zein Nafarroako espetxetan daude, espetxe legedi arruntak eskaintzen dituen birgizarteratzerako bideak jorratzen. Horrela, haien senideek bizkarrean zeramaten urteetako zama astuna arindu da. Baina onartu behar dugu salbuespenezko espetxe politika oraindik indarrean dagoela, agian ez bere osotasunean, baina politika hori ikusten jarraitzen dugu baimenak eta 3. graduak emateko preso hauei jartzen zaizkien baldintza berezietan. Baita ere beste garai oso ezberdinean sortutako 7/2003 legeak ezartzen dizkieten arau zorrotzetan."}, {"text_idx": "#000035", "text": "Gure azken zenbaki honetan, kezkagarriak diren erabakiak eta jarrerak aztertzen dira, baita bere ondorioak ere."}]